## Self-study – Revision (Opakovanie)

Nasledujúce úlohy robte priebežne, aby ste sa „udržali v kondícii“. Keďže sa momentálne nevie, či budete písomne maturovať o týždeň, o mesiac, alebo vôbec... postupne si opakujte všetko, čo sme sa už naučili. Ponúkam viacero spôsobov, vyskúšajte všetky, vyberte čo vám najviac vyhovuje, prípadne to striedajte. Pravidelne si listujte spätne aj zošit a váš zošit na slovíčka. Naďalej vám budem posielať aj nové učivá, toto robte dlhodobo popri nich.

## Opakovanie gramatiky

### Tlačené materiály

1. K dispozícii máte dve knihy **Solutions** – červenú **Pre-Intermediate** a fialovú **Intermediate**. Z červenej máte vedieť všetko, z fialovej skoro všetko (čo sa týka gramatiky). Prechádzajte si oranžové strany na konci. Prípadne jednotlivé lekcie **B** a **D**.
2. Kniha **YES** – na str. **172 -274!** je vysvetlená všetka gramatika čo máte vedieť, aj s cvičeniami. Kľúč je od 275.

### Online materiály

1. Najlepší online zdroj na gramatiku sú stránky **British Council**. Na linku nižšie, po kliknutí na obrázky, sa vám ponúkne veľa tém – veľmi dobre vysvetlené s príkladmi+cvičenia, rôzne časy sú pod „Verbs“ (treba vždy kliknúť na zelený rámik a rozklikne sa cvičenie)

<https://learnenglish.britishcouncil.org/english-grammar-reference>

1. [www.anglictina.iedu.sk](http://www.anglictina.iedu.sk)
   1. Prihlasovacie údaje(vaše alebo si zvoľte číslo od 1-100). sosban\_\_ , english\_\_
   2. Choďte do Obsah – Stredné školy – a vyberte si úroveň, najlepšie Ročník 3 a 4. Ak to od vás bude chcieť kód, napíšte mi. Je tam aj možnosť „Hľadať“. Zadajte tam, čo si chcete precvičovať. Napr. „present“, „reported speech“, „much many“
2. Stránky OUP. Po klinkutí na linku nižšie, scrollujte dole – tam sa objavia naše učebnice, máte tam rôzne cvičenia, tajničky, aj audio k workbooku. Poprezerajte tú stránku a využite jej možnosti. <https://elt.oup.com/student/solutions/?cc=global&selLanguage=en>

## Opakovanie slovnej zásoby

### Tlačené materiály

1. Solutions – strany **A,** pracovný zošit – slovíčka z lekcií vzadu
2. YES – prejsť každú tému – text, otázky za textom a slovíčka na konci každej témy
3. Materiály ktoré ste dostali
4. Zošit so slovíčkami z filmov, kníh, pesničiek

### Online materiály

1. British Council – zvoľte si z dvoch úrovní, A1-B1 alebo B1-C1. Určite sa zíde aj tá nižšia úroveň, hlavne pre tých čo majú s ANJ problémy resp. nejde im ešte tak dobre.

<https://learnenglish.britishcouncil.org/vocabulary>

1. [www.anglictina.iedu.sk](http://www.anglictina.iedu.sk) – do „Hľadať“ zadajte tému, napr. veľa cvičení s veľmi dobrou aj pokročilou slovnou zásobou je tam o **životnom prostredí, práci, voľnom čase**, a iné maturitné témy (zadávajte v ang. „environment“ , „weather“, „job“ , „free time“ atď)
2. OUP <https://elt.oup.com/student/solutions/?cc=global&selLanguage=en>
3. Youtube, napr. <https://www.youtube.com/results?search_query=engVid+vocabulary> a mnoho iných

## Precvičovanie – Reading, Listening

1. Maturita – maturitné zadanie z minulých rokov, s nahrávkami, kľúčom <https://www.matura.sk/maturitne-testy/anglicky-jazyk>
2. anglictina.iedu.sk
3. British Council
4. OUP
5. YouTube - má aj nahovorené audioknihy, <https://www.youtube.com/watch?v=LIFK00vf8Y4>

## Popri tom...

* čítajte v angličtine (aspoň jednu knihu (v zjednodušenej úrovni), prípadne články na internete, blogy atď)
* pozerajte filmy\* s titulkami (slovenskými prípadne anglickými), seriály, Youtube videá
* počúvajte hudbu, prekladajte si lyrics
* četujte online s anglicky hovoriacimi/po anglicky, ak máte takú možnosť
* všetky nové slovíčka/frázy **si zapisujte!**

Opakovanie je naozaj dôležité, nebudem to kontrolovať ale vo vlastnom záujme si stanovte nejaký režim a pravidelne si opakujte, robíte to pre seba a veľmi vám to pomôže.

\*Ponúkam vám pár filmových tipov, niektoré z nich – keby sme mali čas – by sme si pozreli na hodine. Všetky stoja za to, okrem angličtiny vám niečo dajú, buď podnety na zamyslenie alebo super filmový zážitok ☺ , mnohé sú klasiky, ktoré ste možno už videli, niektoré sú menej známe ale rovnako dobré:

1. Matrix
2. Interstellar
3. Big fish, Beetlejuice, Edward Scissorhand (všetky réžia: Tim Burton)
4. Unbroken (podľa skutočnosti, réžia: Angelina Jolie)
5. Hacksaw ridge (podľa skutočnosti)
6. Saving Private Ryan
7. Forrest Gump
8. Life of Pi
9. Shawshank Redemption
10. Wonder Woman
11. Saving Mr. Banks